text: Ingen ulovlig turistkørsel på Mandø
  15 juli 2010 kl. 09.55
  Traktorkørsel med almindelige ladvogne på Mandø sker kun privat, oplyser politiet.
  DR Syd og radioaviserne har hele dagen fortalt, "at mindst én traktor med en ladvogn uden sæder, stadig fragter personer over havbunden vest for Mandø".
  Radio Syd henviser til, at tre turister omkom, da traktorbussen Sælen væltede for mindre end en måned siden. Sælen har siden fået inddraget tilladelsen til at køre med turister.
  Ifølge Syd- og Sønderjyllands Politi bliver der ikke kørt med turister i traktorbusser, der ikke er godkendt til turistkørsel.
  Mandøboere har en særlig tilladelse til at køre med traktorer med påhængsvogn, som de bruger til privat kørsel på Mandø og i Vadehavet.
  Blandt dem er strandfoged Niels Chr. Nielsen, der ofte kører rundt i Vadehavet sammen med en medhjælper for at finde vraggods.
  Familier på Mandø har i flere hundrede år brugt traktorer og heste med ladvogn til privat persontransport på grund af de særlige geografiske forhold i Vadehavet.
  Det er stadig tilladt at køre rundt i Vadehavet med private køretøjer - uden turister.
  Særlig tilladelse til Mandøboere:
  
  